CORRIGENDUM Proposta għal regolament tal- Kunsill (UE) Nru .../... ta’ li jemenda r-Regolament (KE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali /* KUMM/2010/0201 finali/2 - NLE 2010/0111 */





[pic] | KUMMISSJONI EWROPEA | Brussel 17.5.2010 KUMM(2010) 201 finali/2 2010/0111 (NLE) CORRIGENDUMAnnule et remplace le document COM(2010)201 final du 4 mai 2010.Concerne les versions linguistiques anglaise, bulgare, danoise, française, grecque, hongroise, italienne, lettonne, lituanienne, maltaise, polonaise, portugaise, roumaine, slovaque, slovène, suédoise et tchèque (annexe I et annexe II). Proposta għal REGOLAMENT TAL- KUNSILL (UE) Nru .../... ta’ li jemenda r-Regolament (KE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali MEMORANDUM TA’ SPJEGAZZJONI 1. IL-KUNTEST TAL-PROPOSTA Il-kwoti tariffarji awtonomi tal-Unjoni huma meħtieġa għal prodotti li l-produzzjoni tagħhom ma tlaħħaqx mal-ħtiġijiet tal-industriji li jagħmlu użu minnhom fl-Unjoni għall-perjodu tal-kwota attwali. B’reazzjoni għat-talbiet minn diversi Stati Membri, il-Kummissjoni flimkien mal-esperti tal-gvernijiet ikkonċernati, ikkunsidrat jekk għandhomx jinfetħu kwoti tariffarji awtonomi għal ċerti prodotti agrikoli u industrijali. Fit-22 ta’ Diċembru 2009 il-Kunsill adotta r-Regolament (KE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali u li jħassar ir-Regolament (KE) Nru 2505/96 sabiex id-domanda fl-Unjoni għall-prodotti kkonċernati tkun tista’ tiġi sodisfatta fl-aqwa kundizzjonijiet possibbli. Il-kwoti tariffarji tal-Unjoni għandhom jinfetħu b'rata żero jew b’rati mnaqqsa tat-Tariffa Doganali Komuni għal volumi xierqa, mingħajr ma jfixklu s-swieq għal prodotti bħal dawn. Id-diskussjonijiet fil-laqgħat tal-Grupp Ekonomiku dwar il-Kwistjonijiet Tariffarji wrew li l-Istati Membri kienu lesti li jiftħu kwota ġdida jew li jżidu l-ammonti tal-kwoti għall-prodotti koperti bil-proposta għal Regolament, mingħajr ma jfixklu s-swieq għall-prodotti ta’ dan it-tip. Il-proposta hija konformi mal-politiki tal-agrikoltura, tal-kummerċ, tal-impriżi, għall-iżvilupp u tar-relazzjonijiet esterni. B'mod speċjali, din il-proposta mhijiex se tkun ta' żvantaġġ għall-pajjiżi li qegħdin igawdu minn ftehim ta' kummerċ preferenzjali mal-UE (pereżempju l-GSP, is-sistema tal-AKP, il-pajjiżi tal-Balkani tal-Punent li huma kandidati u dawk li potenzjalment jistgħu jkunu kandidati). 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-EVALWAZZJONIJET TAL-IMPATT Ġie kkonsultat il-Grupp Ekonomiku dwar il-Kwistjonijiet Tariffarji li jirrappreżenta l-industriji ta' kull Stat Membru. Il-kwoti elenkati kollha jirriflettu l-ftehim li ntlaħaq mill-Grupp. Ma ssemmewx ir-riskji potenzjalment serji b'konsegwenzi irriversibbli. Il-proposta se ssegwi proċedura ta' konsultazzjoni fost is-servizzi u se tiġi ppubblikata wara l-adozzjoni tagħha mill-Kunsill. 3. L-ELEMENTI LEGALI TAL-PROPOSTA Emenda ta' Regolament tal-Kunsill li jiftaħ u jipprovdi għall-ġestjoni ta' ċerti kwoti tariffarji awtonomi tal-Unjoni għal ċerti prodotti agrikoli u industrijali fuq il-bażi legali tal-Artikolu 31 tat-Trattat dwar il-Funzjonament tal-Unjoni Ewropea. Permezz ta' dan l-Artikolu l-kwoti tariffarji awtonomi huma stabbiliti mill-Kunsill li jaġixxi fuq maġġoranza kkwalifikata fuq il-bażi ta' proposta mill-Kummissjoni. Il-proposta taqa’ taħt il-kompetenza esklussiva tal-Unjoni. Għalhekk il-prinċipju ta’ sussidjarjetà ma japplikax. Din is-sensiela ta' miżuri tirrispetta l-prinċipji dwar is-simplifikazzjoni tal-proċeduri għall-operaturi involuti fil-kummerċ barrani u l-komunikazzjoni tal-Kummissjoni tal-1998 dwar is-sospensjonijiet tariffarji awtonomi u l-kwoti (C 128, 25.4.1998, p.2). 4. IMPLIKAZZJONI BAġITARJA Dazji doganali li ma nġabrux li jammontaw għal total ta’ € - 1 613 617 2010/0111 (NLE) Proposta għal REGOLAMENT TAL- KUNSILL (UE) Nru .../... ta’ li jemenda r-Regolament (KE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu, Wara li kkunsidra l-proposta tal-Kummissjoni Ewropea, Billi: (1) Sabiex jiġu żgurati fornimenti suffiċjenti u bla waqfien ta' ċerti prodotti li l-produzzjoni tagħhom mhijiex suffiċjenti fl-Unjoni u biex jiġi evitat kwalunkwe tfixkil fis-suq għal ċerti prodotti agrikoli u industrijali, infetħu kwoti tariffarji awtonomi permezz tar-Regolament tal-Kunsill (KE) Nru 7/2010[1]li fi ħdanhom il-prodotti jistgħu jiġu importati b'rata tad-dazju żero jew rata mnaqqsa. Għall-istess raġunijiet huwa neċessarju li tinfetaħ, b'effett mill-1 ta' Lulju 2010, għal ċerti prodotti, kwota tariffarja ġdida b'rata ta' dazju żero għal volum xieraq. (2) Il-volumi tal-kwota għall-kwoti tariffarji awtonomi tal-Unjoni bin-numri tal-ordni 09.2814, 09.2816 u 09.2807 mhumiex biżżejjed biex ilaħħqu mal-ħtiġijiet tal-industrija tal-Unjoni. Għaldaqstant, dawk il-volumi tal-kwota għandhom jiżdiedu. (3) Għall-kwoti tariffarji awtonomi tal-Unjoni bin-numru tal-ordni 09.2907 id-deskrizzjoni tal-prodott għandha tiġi rriveduta. (4) Ir-Regolament (KE) Nru 7/2010 għandu għalhekk jiġi emendat f’dan is-sens. (5) Peress li l-kwoti tariffarji previsti f'dan ir-Regolament se jkollhom effett mill-1 ta' Lulju 2010, dan ir-Regolament għandu japplika mill-istess data u jidħol fis-seħħ immedjatament, ADOTTA DAN IR-REGOLAMENT: Artikolu 1 L-Anness tar-Regolament (KE) Nru 7/2010 huwa emendat kif ġej: (1) ir-ringiela li tinsab fl-Anness I għal dan ir-Regolament huwa inserit; (2) ir-ringieli għall-kwoti tariffarji bin-numru tal-ordni 09.2814, 09.2907 09.2816 u 09.2807 huma sostitwiti mir-ringieli li jinsabu fl-Anness II ta' dan ir-Regolament. Artikolu 2 Dan ir-Regolament għandu jidħol fis-seħħ fil-ġurnata tal-pubblikazzjoni tiegħu f’ Il-Ġurnal Uffiċjali tal-Unjoni Ewropea. Għandu japplika mill-1 ta' Lulju 2010. Dan ir-Regolament għandu jorbot fl-intier tiegħu u japplika direttament fl-Istati Membri skont it-Trattati. Magħmul fi Brussell, Għall-Kunsill Il-President ANNESS I Kwoti tariffarji msemmija fl-Artikolu 1(1) Nru ta' l-Ordni | Il-kodiċi tan-NM | TARIC | Deskrizzjoni | Il-perjodu tal-kwota | L-ammont tal-kwota | Il-kwota tad-dazji (%) | 09.2635 | ex 9001 10 90 | 20 | Fibri ottiċi għall-manifattura tal-kejbils magħmulin mill-fibri tal-ħġieġ taħt l-intestatura 8544 (1) | 1.7.-31.12. | 1 150 000 km | 0 % | ANNESS II Kwoti tariffarji msemmija fl-Artikolu 1(2) Nru ta' l-Ordni | Il-kodiċi tan-NM | TARIC | Deskrizzjoni | Il-perjodu tal-kwota | L-ammont tal-kwota | Il-kwota tad-dazji (%) | 09.2814 | ex 3815 90 90 | 76 | Katalizzatur magħmul mid-dijossidu tat-titanju u t-tijossidu tat-titanju | 1.1.-31.12. | 2 200 tunnellata | 0 % | 09.2907 | ex 3824 90 97 | 86 | Taħlita ta’ fitosteroli, fi trab, li fihom, bil-piż: — 75 % jew aktar ta steroli, — mhux aktar minn 25 % ta’ stanoli, għal użu fil-manifattura tal-istanoli/steroli jew stanoli/steroli esters (1) | 1.1.-31.12. | 2 500 tunnellata | 0 % | 09.2816 | ex 3912 11 00 | 20 | Frak ta’ l-aċetat taċ-ċellulożju | 1.1.-31.12. | 58 500 tunnellata | 0 % | 09.2807 | ex 3913 90 00 | 86 | Sodju jaluronat mhux sterili | 1.1.-31.12. | 150 000 g | 0 % | DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT ESKLUSSIVAMENT LIMITAT GĦAD-DĦUL 1. ISEM TAL-PROPOSTA: Ir-Regolament tal-Kunsill li jemenda r-Regolament (KE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali 2. L INJI BAĠITARJI: Kapitolu u Artikolu: Kapitolu 12, Artikolu 120 Ammont li ddaħħal fil-baġit għas-sena 2010: € 14 079 700 000 € 3. IMPATT FINANZJARJU ( Il-proposta ma għandha l-ebda implikazzjoni finanzjarja x( il-proposta ma għandha l-ebda impatt finanzjarju fuq l-infiq iżda għandha impatt finazjarju fuq id-dħul – l-effett huwa kif ġej: (f'miljuni ta' euro sal-ewwel punt deċimali) Linja baġitarja | Dħul[2] | perjodu ta' sitt xhur, li jibda mill-01/07/2010 | [2010] | Artikolu 120 | Impatt fuq ir-riżorsi proprji | - 1.6 | ANNESS I Effettiv minn 1. 7.2010: Kwoti tariffarji msemmija fl-Artikolu 1 Deskrizzjoni tal-prodott | Ammont tal-kwota (unità/tunnellati) | Stima tal-prezz (€ għal kull km) | Dazju (%) (2010 CCT) | Dazju tal-kwota (%) | Telf mistenni ta’ dħul (f'€) | Fibri ottiċi 09.2635 | 1 150 000 km | 6.66 | 2.9 | 0 | 222 111 | Total tat-telf ta’ dħul: (€ 222 111 – € 55 529) = € 166 583 nett. ANNESS II Effettiv minn 1. 7.2010: Kwoti tariffarji msemmija fl-Artikolu 2 Deskrizzjoni tal-prodott | Varjazzjoni fl-ammont tal-kwota (tunnellati/g) | Stima tal-prezz (€ għal kull tunnellata) | Dazju (%) (2010 CCT) | Dazju tal-kwota (%) | Varjazzjoni mistennija f‘telf fuq id-dħul meta mqabbla mal-perjodu ta' kwota ta' qabel (f'€) | 09.2814 Katalizzatur | + 600 tunnellata (ammont inizjali: 1 600 tunnellata) | 4 500 €/t | 6.5 | 0 | + 175 500 | 09.2816 Qxur | + 21 500 tunnellata (ammont inizjali: 37 000 tunnellata) | 933 €/t | 6.5 | 0 | + 1 303 868 | 09.2807 Jaluronat | + 40 000 g (ammont inizjali: 110 000 g) | 173 081 €/kg | 6.5 | 0 | +450 011 | Total tat-telf ta’ dħul meta mqabbel mal-perjodu tal-kwota preċedenti: (€ 1 929 379 – € 482 345) = € 1 447 034 nett. 4. Miżuri kontra l-frodi Id-dispożizzjonijiet dwar il-ġestjoni tal-kwoti tariffarji jinkludu l-miżuri meħtieġa għall-prevenzjoni tal-frodi u l-irregolaritajiet u għall-ħarsien minnhom. 5. Kummenti oħra [1] OJ L 3, 7.1.2010,p.1. [2] Fir-rigward ta' riżorsi proprji tradizzjonali (dazji agrikoli, imposti fuq iz-zokkor, dazji doganali) l-ammonti indikati għandhom ikunu ammonti netti jiġifieri ammonti grossi wara tnaqqis ta' 25% tal-ispejjeż ta' ġbir.